ইন্টারেস্টিং ব্যাপার হচ্ছে এই কথাটা, এই যে সিঁদুর একটি পিতৃতান্ত্রিক প্রথা এবং নারীর জন্যে অবমাননাকর, এটা কিন্তু ভারতে নারীবাদীরা এবং লিবারেলরা বহুদিন থেকেই বলে আসছেন। এটা নিয়ে সংশয়েরও কিছু নেই যে সিঁদুর আসলেই একটি পিতৃতান্ত্রিক বা পুরুষতান্ত্রিক প্রথা যেটার অন্তর্নিহিত ধারনাটা হচ্ছে নারীকে পুরুষের মালিকানাধীন সম্পদ বিবেচনা করা। আমি তো সেই ফুলন দেবী থেকে শুরু করে ভারতের অনেক লিবারেল নারীকেই এইটা নিয়ে বলতে শুনেছি প্রতিবাদ করতে শুনেছি। কমলা ভাসিনের বক্তৃতার কথা পড়েছি কাগজে, যেখানে তিনি স্পষ্ট করে বলেছেন যে সিঁদুর একটি পুরুষতান্ত্রিক প্রথা, এটি বন্ধ করা দরকার।